የአሜሪካ ምክትል የመከላከያ ሚኒስትር አዲስ አበባ ሊመጡ ነው
አዲስ አበባ፣ሐምሌ 15 /2005 (ዋኢማ) ¬- የአሜሪካ ምክትል የመከላከያ ሚኒስትር አሽ ካርተር በኢትዮጵያ ጉብኝት ሊያደርጉ ነው።ለሳምንት የሚቆየው የአሽ  ጉብኝት ኢትዮጵያን  ጨምሮ  እስራኤልና ኡጋንዳን  የሚያዳርስ ነው ።ትናንት እስራኤል የገቡት  ምክትል  የመከላከያ  ሚኒስትሩ ከኡጋንዳ በመቀጠል  ወደ ኢትዮጵያ ይመጣሉ ።አሽ ካርተር በአዲስ አበባ  ቆይታቸው ከጠቅላይ ሚኒስትር ሐይለማርያም ደሣለኝ ጋር የሚወያዩ ሲሆን ፥ ከከፍተኛ የጦር መኮንኖች ጋርም ይወያያሉ ተብሏል።የአሜሪካ የመከላከያ ሚኒስቴር መስሪያ ቤት/ ፔንታገን/ በቀጠናው  ሰላም ፣ ፀጥታና መረጋጋት መስፈን ኢትዮጵያ እያበረከተች ላለችው ቁልፍ ሚና ምክትል መከላከያ ሚኒስትሩ አሽ ካርተር የአገራቸውን ምስጋና እንደሚያቀርቡ ነው ያስታወቀው። (የአሜሪካ  የመከላከያ  ሚኒስቴር)